32001R0718
L 100/12
JURNALUL OFÍCIAL AL UNIUNII EUROPENE
REGULAMENTUL (CE) NR. 718/2001 AL COMISIEI
din 10 aprilie 2001
de adaptare a Regulamentului (CE) nr. 2200/96 al Consiliului în ceea ce privește codurile din Nomenclatura Combinată pentru nucile de arec (sau betel) și nucile de cola
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), astfel cum a fost modificat ultima dată prin Regulamentul (CE) nr. 3290/94 (2), în special articolul 2 alineatul (1),
întrucât:
(1)
Regulamentul (CE) nr. 2388/2000 al Comisiei din 13 octombrie 2000 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (3) modifică Nomenclatura Combinată, în special cu privire la nucile de arec (sau betel) și nucile de cola.
(2)
Tabelul de la articolul 1 alineatul (2) din Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (4), astfel cum a fost modificat ultima dată prin Regulamentul (CE) nr. 2826/2000 (5), trebuie adaptat în consecință.
(3)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor,
ADOPTĂ PREZENTUL REGULAMENT:
Articolul 1
În tabelul din articolul 1 alineatul (2) din Regulamentul (CE) nr. 2200/96,
„ex 0802
Alte nuci, proaspete sau uscate, decojite sau nu, exclusiv nucile de arec (betel) și nucile de cola ce fac obiectul subpoziției tarifare 0802 90 30”
se înlocuiește cu:
„ex 0802
Alte nuci, proaspete sau uscate, decojite sau nu, exclusiv nucile de arec (betel) și nucile de cola ce fac obiectul subpoziției tarifare 0802 90 20.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 aprilie 2001.